
ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 1348 (1) 

Κήρυξη αναδασωτέας έκτασης στη θέση Κήπος Δήμου 

Μήλου νήσου Μήλου Ν. Κυκλάδων 

Η ΝΟΜΑΡΧΗΣ ΚΥΚΛΑΔΩΝ 
Έχοντας υπόψη: 

1. Τις διατάξεις του Ν. 3200/55 

2. Τις διατάξεις του άρθρου 117 παρ. 3 του Συντάγματος. 

3. Τις διατάξεις του Ν. 998/79 «Περί προστασίας των Δασών 
και Δασικών εν γένει εκτάσεων της χώρας» και ειδικότερα: 

α) Του άρθρου 41 παρ. 1. 

β) Του άρθρου 38 παρ. 1. 

4. Τις διαταγές του Υπουργείου Γεωργίας: 

α) 160417/1180/8.7.1980. 

β) 182447/3049/24.9.1980. 

5. Το άρθρο 120 του Ν. 1892/90. 

6. Τη σχετική εισήγηση της Δ/νσης Δασών Ν. Κυκλάδων 
για κήρυξη της παραπάνω έκτασης ως αναδασωτέας 
επειδή η έκταση χρειάζεται προστασίας ώστε να αποφευ¬ 
χθεί η διάβρωση και η απόπλυση του εδάφους και να υπο- 
βοηθηθεί η φυσική αναγέννηση ώστε να επαναδημιουρ- 
γηθεί η δασική βλάστηση, αποφασίζουμε: 

Κηρύσσουμε αναδασωτέα, με σκοπό τη φυσική αναγέν¬ 
νηση και την προστασία της Δημόσιας Δασικής και χορτολι- 
βαδικής έκτασης που καταστράφηκε από πυρκαγιά, εμβα- 
δού 55,00 στρεμμάτων που βρίσκεται στη θέση Κήπος δή¬ 
μου Μήλου νήσου Μήλου Ν. Κυκλάδων και τα όρια αυτής 
προσδιορίζονται στο τοπογραφικό σχεδιάγραμμα που απο¬ 
τελεί αναπόσπαστο μέρος της απόφασης αυτής και είναι: 

Ανατολικά: Αγροτικές, Βραχώδεις χορτολιβαδικές 
εκτάσεις. 

Δυτικά: Αγροτικές και βραχώδεις εκτάσεις. 

Βόρεια: Αγροτική έκταση, Επαρχιακό δρόμο. 

Νότια: θάλασσα, βραχώδης απόκρυμνες απολήξεις στη 
θάλασσα. 

Η απόφαση αυτή συνοδεύεται από τοπογραφικό σχε¬ 
διάγραμμα το οποίο αποτελεί αναπόσπαστο μέρος της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

\ Ερμούπολη, 24 Μαΐου 1993 
Η Νομάρχης 
ΑΙΚΑΤΕΡΙΝΗ ΠΑΒΑΣΗ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 129/33/Φ7/54 (2) 

Ανάκληση αναγκαστικής απαλλοτρίωσης ακινήτου στην 

Βραυρώνα Αττικής. 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 

Έχοντας υπόψη: 

1. Τις διατάξεις του Ν.Δ. 797/71 «περί αναγκαστικών 
απαλλοτριώσεων» σε συνδιασμό με τις διατάξεις του Β. Δ/ 
τος «περί αρμοδιότητος των Νομαρχών πρός κήρυξιν ανα¬ 
γκαστικών τινών απαλλοτριώσεων». 

2. Τις διατάξεις του άρθρου 1 του Νόμου ΒΡΞΖ/1893 
σε συνδιασμό με το άρθρο 17 του Ν.Δ. 1521/1942 «περί 
αναγκαστικής απαλλοτριώσεως ακινήτων προς συντήρη- 
σιν ή ανεύρεσιν αρχαιοτήτων». 

3. Την με αριθμό 879/26.1.1984 απόφαση του Νο¬ 
μάρχη Ανατολικής Αττικής με την οποία κηρύχθηκε ανα¬ 
γκαστική απαλλοτρίωση ακινήτου για αρχαιολογικούς 
σκοπούς στην Βραυρώνα Αττικής. 

4. Το υπ’ αριθμ ΥΠΠΟ/Φ242/41495/1384/2.12.1992 
έγγραφο του Υπς ,;3γείου Πολιτισμού και Επιστημών περί 
ανακλήσεως των αναγκαστικών απαλλοτριώσεων ακινή¬ 
των για αρχαιολογικούς σκοπούς στην Βραυρώνα, αποφα¬ 
σίζουμε: 

Ανακαλούμε την υπ’ αριθμ. 879/26.1.1984 απόφασή 
μας με την οποία κηρύχθηκε αναγκαστική απαλλοτρίωση 
ακινήτου εκτάσεως 5.550μ 2 στην περιοχή «Λαπούτσι» 
Βραυρώνας για αρχαιολογικούς σκοπούς. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αγ. Παρασκευή 21 Ιουνίου 1993 
Ο Νομάρχης 

ΕΥΑΓΓΕΛΟΣ ΧΑΡΑΛΑΜ Π ΙΔΗΣ 

- ♦- 

Αριθ. 2244/979 ΠΕ (3) 

Ανάκληση αναγκαστικής απαλλοτρίωσης ακινήτου στην 

Βραυρώνα Αττικής. 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 

Έχοντας υπόψη: 

1. Τις διατάξεις του Ν.Δ. 797/71 «περί αναγκαστικών 
απαλλοτριώσεων» σε συνδιασμό με τις διατάξεις του Β. Δ/ 
τος «περί αρμοδιότητας των Νομαρχών πρός κήρυξιν ανα¬ 
γκαστικών τινών απαλλοτριώσεων». 

2. Τις διατάξεις του άρθρου 1 του Νόμου ΒΡΞΖ/1893 
σε συνδιασμό με το άρθρο 17 του Ν.Δ. 1521/1942 «περί 
αναγκαστικής απαλλοτριώσεως ακινήτων προς συντήρη- 
σιν ή ανεύρεσιν αρχαιοτήτων». 

3. Την με αριθμό 2240/20.4.1983 απόφαση του Νο¬ 
μάρχη Ανατολικής Αττικής με την οποία κηρύχθηκε ανα¬ 
γκαστική απαλλοτρίωση ακινήτου για αρχαιολογικούς 
σκοπούς στην Βραυρώνα Αττικής. 

4. Το υπ’ αριθμ. ΥΠΠΟ/ΑΠΑΛΛ./Φ242/41495/1384/ 
2.12.1992 έγγραφο του Υπουργείου Πολιτισμού και Επι¬ 
στημών περί ανακλήσεως των αναγκαστικών απαλλοτριώ¬ 
σεων ακινήτων για αρχαιολογικούς σκοπούς στην Βραυ¬ 
ρώνα, αποφασίζουμε: 

Ανακαλούμε την υπ’ αριθμ. 2240/20.4.1983 απόφασή 
μας με την οποία κηρύχθηκε αναγκαστική απαλλοτρίωση 


ακινήτου εκτάσεως 1601 μ 2 στην περιοχή Βραυρώνας Ατ¬ 
τικής για αρχαιολογικούς σκοπούς. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αγ. Παρασκευή 21 Ιουνίου 1993 
Ο Νομάρχης 

ΕΥΑΓΓΕΛΟΣ ΧΑΡΑΛΑΜΠΙΔΗΣ 
- 4 —- 

Αριθ. 3495/Φ431 ΠΕ (4) 

Αναγκαστική απαλλοτρίωση ακινήτου για τη συμπλήρωση 

του ανισόπεδου κόμβου Κ11 της Ανατολικής Περιφε¬ 
ρειακής θεσ/νίκης 

Ο ΝΟΜΑΡΧΗΣ ΘΕΣΑΛΟΝΙΚΗΣ 

Έχοντας υπόψη: 

1. Τις διατάξεις του Ν.Δ. 797/71 «περί αναγκαστικών 
απαλλοτριώσεων» σε συνδιασμό με τις διατάξεις του ΒΔ 
139/1971 «περί αρμοδιότητας των Νομαρχών πρός κήρυ- 
ξιν αναγκαστικών τινών απαλλοτριώσεων». 

2. Τις διατάξεις του ΠΔ 347/1986 καθώς και τον Ν. 
3200/55 «περί διοικητικής αποκεντρώσεως», όπως συ¬ 
μπληρώθηκαν και τροποποιήθηκαν με τις διατάξεις των 
ΝΔ 532/70, ΒΔ 704/70 και ΠΔ 551/88. 

3. Τις διατάξεις του ΠΔ 929/1979 «περί εκτελέσεως 
του άρθρου 1 του Ν. 653/77 «περί υποχρεώσεως των πα- 
ροδίων ιδιοκτητών για τη διάνοιξη Εθνικών οδών κ.λ.π.», 
Οπως τροποποιήθηκαν και συμπληρώθηκαν και συμπλη¬ 
ρώθηκαν με τις παραγράφους 9 του Ν. 960/1979. 

4. Το υπ’ αριθμ. 5147/17.6.1992 έγγραφο - πρόταση 
της Δ/νσης Συγκοινωνιακών Έργων τέως 3η ΠΥΔΕ θεσ/ 
νίκης για την κήρυξη της στημών περί ανακλήσεως των 
αναγκαστικών απαλλοτρίωσης αυτής, μετά την υπ’ αριθμ. 
4869/17.6.1992 απόφαση της ίδιας Υπηρεσίας για την 
έγκριση του σχετικού κτηματολογικού διαγράμματος και 
πίνακα. 

5. Την αριθμ. 394/10.7.1992 απόφαση Νομάρχη θεσ/ 
νίκης με την οποία ορίσθηκε έκταση, εμβαδού 142,26 τ.μ. 
στη συμβολή της οδού προς Πανόραμα και τον Κλάδο 
προς Ανατολική Περιφερειακή οδό, που είναι απαραίτητη 
για τη συμπλήρωση του ανισόπεδου κόμβου Κ11 και συ¬ 
γκεκριμένα για τη διαμόρφωση του κόμβου εισόδου του 
Καρδιολογικού Κέντρου και η οποία απόφαση δημοσιεύ- 
θηκε στ’ αριθμ. 795/5.8.1992 ΦΕΚ τ. Δ', αποφασί¬ 
ζουμε: 

Κηρύσσουμε την αναγκαστική απαλλοτρίωση για λό¬ 
γους δημόσιας ωφέλειας και ειδικότερα για τη συμπλή¬ 
ρωση του ανισόπεδου κόμβου Κ11 της Ανατολικής Περι¬ 
φερειακής θεσ/νίκης στη συμβολή της οδού προς Πανό- 
ραμα και τον κλάδο προς Ανατολική Περιφερειακή οσό για 
τη διαμόρφωση του κόμβου εισόδου του Καρδιολογικού 
Κέντρου, έκταση εμβαδού 142, 26 τ.μ. όπως αυτή εμφα¬ 
νίζεται στα από 17.6.1992 κτηματολογικά διαγράμματα 
και τους αντίστοιχους κτηματολογικούς πίνακες θεωρη¬ 
μένα από τον Προϊστάμενο της Δ/νσης Συγκοινωνιακών 
Έργων Κων/νο Παυλίδη. 

Στην έκταση που απαλλοτριώνεται προβάλλει δικαιώ¬ 
ματα κυριότητας το Φιλόπτωχο Σωματείο «Μέγας Αλέξαν¬ 
δρος». 

Η απαλλοτρίωση κηρύσσεται υπέρ του Δημοσίου και με 
δαπάνη 1) της Δ/νσης Συγκοινωνιακών Έργων θεσ/νίκης, 
που θα αντιμετωπισθεί από τις πιστώσεις του έργου 

8371010 Δ.Ε. και 2) των παρόδιων ιδιοκτητών που ωφε¬ 
λούνται με τις προϋποθέσεις του Νόμου. 

Η απόφαση αυτή να δημοσιευθεί στην εφημερίδα της 
Κυβερνήσεως. 

θεσ/νίκης 2 Ιουλίου 1993 

Ο Νομάρχης κ.α.α. 

Ο Δ/ντής Εσωτερικών 
ΑΝΑΣΤΑΣΙΟΣ ΑΝΑΣΤΑΣΟΠΟΥΛΟΣ 

-+- 

Αριθ. 1438/Φ115 ΠΕ (5) 

Αναγκαστική απαλλοτρίωση ακινήτου στην Άνδρο για αρ¬ 
χαιολογικούς σκοπούς. 

Η ΝΟΜΑΡΧΗΣ ΚΥΚΛΑΔΩΝ 

Έχοντας υπόψη: 

1. Τις διατάξεις του Ν.Δ. 797/71 «περί αναγκαστικών 
απαλλοτριώσεων» σε συνδιασμό με τις διατάξεις του ΒΔ 
139/1971 «περί αρμοδιότητας των Νομαρχών πρός κήρυ- 
ξιν αναγκαστικών τινών απαλλοτριώσεων». 

2. Τις διατάξεις του άρθρου 1 του Ν. ΒΡΞΖ/1893 «περί 
αναγκατικής απαλλοτριώσεως ακινήτων προς συντήρησιν 
ή ανεύρεσιν αρχαιοτήτων». 

3) Το από 19.9.91 απόσπασμα πρακτικού από τη συνε¬ 
δρίαση του Αρχαιολογικού ΣΥμβουλίου με αριθ. 22/ 
11.6.91, αποφασίζουμε: 

Κηρύσσουμε την αναγκαστική απαλλοτρίωση για αρ¬ 
χαιολογικούς σκοπούς και ειδικώτερα για την προστασία, 
συντήρηση και ανάδειξη ερειπίων παλαιοχριστιανικής βα¬ 
σιλικής με ψηφιδωτό δάπεδο και την ενοποίηση όλου του 
αρχαιολογικού χώρου της Παλαιόπολης Ανδρου, έκτασης 
1368,88μ 2 και φαίνεται με τα στοιχεία Α-Β-Γ-Δ-Ε-Ζ-Η-θ- 
Ι-Κ-Λ-Α στο κτηματολογικό διάγραμμα και τον επ’ αυτού 
κτηματολογικό πίνακα του Μ. Μαθέα με Α/Α 2396, θεω¬ 
ρημένο την 9.4.1993 από τον Προϊστάμενο της Δ/νσης 
Αποτυπώσεων και Συντηρήσεως Κτιρίων του Τ.Α.Π.Α. 

Η έκταση που απαλλοτριώνεται ανήκει κατά φερόμενη 
κυριότητα στον Νικόλαο Λουκρέξη. 

Η αναγκαστική απαλλοτρίωση κηρύσσεται υπέρ του Δη¬ 
μοσίου και με δαπάνες του Πανεπιστημίου Αθηνών και του 
συλλόγου «Φίλοι ανασκαφών Παλαιόπολης Ανδρου». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη, 5 Ιουλίου 1993 

Η Νομάρχης 
ΚΑΤΕΡΙΝΑ ΓΙΑΒΑΣΗ 


Αριθ. 763 ΠΕ (6 

Μερική ανάκληση της αναγκαστικής απαλλοτρίωσης που 

κηρύχθηκε με την αριθ. 4855/12.10.73 (ΦΕΚ 289/73 

τ. Δ') απόφαση Νομάρχη Ρεθύμνης. 

Ο ΝΟΜΑΡΧΗΣ ΡΕΘΥΜΝΗΣ 

Έχοντας υπόψη: 

1. Τις διατάξεις του άρθρου 12 παρ. 2 του Ν.Δ. 797/ 
1971 «περί αναγκαστικών απαλλοτριώσεων», σε συνδυα¬ 
σμό με τις διατάξεις του Β.Δ. 139/71 «περί της αρμοδιό- 
τητος των Νομαρχών προς κήρυξιν αναγκαστικών τινων 
απαλλοτριώσεων». 

2. Την αριθ. 4855/12.10.1973 (ΦΕΚ 289/73 τ. Δ ) από¬ 
φαση του Νομάρχη Ρεθύμνης, με την οποία κηρύχθηκε 
αναγκαστική απαλλοτρίωση προς αποκατάστασιν της 
αγροτικής οδού εκατέρωθεν της εθνικής οδού Κρήτης 
στο τμήμα Ρέθυμνο - Κόμβος Π. εθνικής οδού. 

3. Την αριθ. 1058050/3273/Δ0010/17.5.93 απόφαση 
του Υφυπουργού Οικονομικών με την οποία εγκρίθηκε η 
αριθ. 640/8.4.93 πράξη του Νομάρχη Ρεθύμνης καθορι¬ 
σμού αποζημίωσης που πρέπει να επιστροφή στο Δημό¬ 
σιο, αποφασίζουμε: 

Ανακαλούμε μερικά την αναγκαστική απαλλοτρίωση 
που κηρύχθηκε με την αριθ. 4855/12.10.1973 (ΦΕΚ 
289/73 τ. Δ') απόφαση του Νομάρχη Ρεθύμνης, περί απο¬ 
κατάσταση της αγροτικής οδού εκατέρωθεν της νέας 
Εθνικής οδού Κρήτης, στο τμήμα Ρέθυμνο - Κόμβος Π. 
Εθνικής οδού, ως προς το ακίνητο με αριθμό κτηματολο¬ 
γίου 4 έκτασης συνολικού εμβαδού 79,18μ 2 που φαίνεται 
στο απόσπασμα κτηματολογικού διαγράμματος - πίνακα 
του Γ. Συλιγάρδου το οποίο έχει θεωρήσει στις 9.12.1993 
ο Δ/της της 2ης ΔΕΚΕ Ηλίας Φιλιππακόπουλος, γιατί η 
έκταση αυτή δεν αυτή δεν πρόκειται να χρησιμοποιηθεί 
για το σκοπό που απαλλοτριώθηκε. 

Η κυριότητα της έκτασης θα ανακτηθεί από τους κατά 
των οποίων ή απαλλοτρίωση ιδιοκτήτης με την μεταγραφή 
στα οικεία βιβλία μεταγραφών της απόφασης αυτής συνο- 
δευομένης από πράξη εξόφλησης ολόκληρης της αποζη¬ 
μίωσης που έχουν εισπράξει, η οποία ανέρχεται σε 3761 
δρχ. 

Το παραπάνω ποσό πρέπει να επιστραφεί στο Δημόσιο, 
μέσα σε έξι μήνες από την κοινοποίηση της απόσπασης 
αυτής στους ενδιαφερόμενους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

_ Ρέθυμνο, 6 Ιουλίου 1993 

Ο Νομάρχης 
ΣΕΡΓΙΟΣ ΤΣΙΦΤΗΣ 

ΑΠΟΦΑΣΕΙΣ 

Αριθ. 1462/92.1359/92 (7) 

Τροποποιήσεις του ρυμοτομικού σχεδίου της περιοχής 

«Σταδίου» (τμήμα πολ. ενότητας 5) Δήμου Πολυγύρου 

Ν. Χαλκιδικής. 

Ο ΝΟΜΑΡΧΗΣ ΧΑΛΚΙΔΙΚΗΣ 

Έχοντας υπόψη: 

1. Τις διατάξεις του άρθρου 1 του σ.ν. 314/68 «περί πα- 
ροής εις τον Υπουργό Βορείου Ελλάδος και τους Νομάρ¬ 
χες αρμοδιότητες επί θεμάτων έγκρισης επεκτάσεων η 
τροποποιήσεων σχεδίων πόλεων κωμών κ.λ. π. «ΦΕΚ 
47Α) όπως αντικαταστάθηκε με το νδ 1018/1971 (ΦΕΚ2- 
20Α) και συμπληρώθηκε με την παρ. 2 του άρθρου 33 του 
ν. 1337/83 (ΦΕΚ 4Α). 

2. Τις διατάξεις του Π.Δ. 183/9.5/5.6.1986 «έγκριση 
τροποποιήσεων σχεδίων και καθορισμός όρων και περιο¬ 
ρισμών δόμησης από τους Νομάρχες (ΦΕΚ 70Α). 

3. Τις διατάξεις του ν.13337/83 (ΦΕΚ 33Α), όπως συ¬ 
μπληρώθηκε τροποποιήθηκε με το άρθρο 12 παρ.1 του 
ν.1647/86 (ΦΕΚ 141Α) και το ν.1512/85 (ΦΕΚ 4Α), ειδι- 
κώτερα τα άρθρα 6 & 7 αυτού. 

4. Τις διατάξεις του άρθρου 3 του Ν. δ/τος 17.7.1923 
«περί σχεδίων πόλεων κ.λ.π.» όπως τροποποιήθηκε και 
ισχύει μέχρι σήμερα. 

5. Την πολεοδομική μελέτη της πολεοδομικής ενότη- 
τος 5 Δ. Πολυγύρου που εγκρίθηκε α) Γ' Ζώνη με την οικ. 
105653/27.9/12.11.79. Απόφαση Νομάρχη (ΦΕΚ 643Δ) 
και αναθεωρήθηκε με την 125221/21.10/31.12.86. Από¬ 
φαση Νομάρχη (ΦΕΚ 1233Δ). β) «Στάδιο» με το Π.Δ. 
8.12.88 /ΦΕΚ 147Δ/10.3.89). 

6. Τις υπ' αρ. 169/91,83/92,120/92 και 175/93. Απο¬ 
φάσεις Δ.Σ. Πολυγύρου. 

7. Την υπ’ αρ. 16η (συν/ση)/1ο (θέμα)/30.9.1992 γνω¬ 
μοδότηση του Υ.ΠΕ.ΧΩ.ΔΕ. Ν. Χαλκιδικής επί της προτει- 
νόμενης τροποποίησης. 

8. Τις διατάξεις του άρθρου 29Α του ν. 1558/85 «ΚΥ¬ 


βέρνηση και κυβερνητικά όργανα», το οποίο προστέθηκε 
με το άρθρο 27 του Ν. 2081/92 (ΦΕΚ 14Α/10.9.1992), 
αποφασίζουμε: 

Εγκρίνονται οι εξής τροποποιήσεις του ρυμοτομικού 
σχεδίου Πολυγύρου στο τμήμα ατης πολεοδομικής ενότη¬ 
τας 5 περιοχή «Σταδίου»: 

1. Μετατόπιση ρυμοτομικών και οικοδομικών γραμμών 
κατά μήκος της Εθνικής οδού και μεταξύ των Ο.Τ. 1Α-1Β- 
12-11-13-14 αφ’ ενός και των Ο.Τ. 216Α-216Β-217-218 
αφ’ ετέρου. 

2. Μετατόπιση του μεταξύ των Ο.Τ. Γ217 και Γ218 πε¬ 
ζοδρόμου. 

3. Διαπλάτυνση του μεταξύ των Ο.Τ. Γ216 και Γ217 πε¬ 
ζοδρόμου απο 3 σε 5μ. 

4. Δημιουργία χώρου πρασίνου στο Ο.Τ. Γ216 στην 
θέση του υπάρχοντος ρέμματος και κατάτμηση του Ο.Τ. 
στα Ο.Τ. Γ216Α και Γ216Β. 

5. Μείωση του χώρου στάθμευσης στο Ο.Τ. Γ215Β και 
Γ216Α. 

6. Μείωση του χώρου στάθμευσης στο Ο.Τ. Γ215 και 
δημιουργία του νέου Ο.Τ. Γ215Β με χρήση αμιγούς κατοι¬ 
κίας και πρασιές πλάτους 3 & 1.5μ. 

7. Δημιουργία χώρου πραίνου στο Ο.Τ. στα Γ205Α - 
Γ205Β με πρασιές πλάτους 3 & 4 μέτρων. 

Οπως αυτές φαίνονται στο συνημμένο διάγραμμα, το 
οποίο αφού θεωρήθηκε από το ΤΠ & ΠΕ αποτελεί ανπό- 
σπαστο μέρος της παρούσης. 

Από τις διατάξεις της παρούσας δε προκαλείται δαπάνη 
ούτε στον κρατικό προϋπολογισμό, ούτε στον προϋπολο- 
γυσμό του οικείου ΟΤΑ, γιατί δεν περιέχει διατάξεις κανο¬ 
νισμού περιεχομένου. 

Η παρούσα να δημοσιευθεί στην εφημερίδα της Κυβερ- 
νήσεως. 

Πολύγυρος, 21 Ιουνίου 1993 

Ο Νομάρχης 
ΜΙΛΤΙΑΔΗΣ ΚΑΝΩΤΑΣ 

ΑΝΑΚΟΙΝΩΣΕΙΣ 

( 8 ) 

Γνωστοποίηση για παρακατάθεση αποζημιώσεως, στο 
Τ.Π.Δ. για προσκυρούμενα και ρυμοτομούμενα οικοπε- 
δικά τμήματα στην οδό Διστόμου θεσ/νίκης 

Γνωστοποιείται ότη οι: 1. Σεραφείμ Σαράφης και 2. 
Καλλιόπη συζ. Σεραφείμ Σαράφη, κατέθεσαν στο Ταμείο 
Παρακαταθηκών και Δανείων (Υποκατάστημα Θεσσαλονί¬ 
κης) το ποσό των δραχμών 5.040.500 εκδοθέντος του με 
αρ. 108/16.3.1993 Γραμματίου συστάσεως παρακατα- 
θήης. 

Το γραμμάτιο αυτό κατατέθηκε ήδη στη Συμβολαιο¬ 
γράφο θεσ/νίκης Παρασκευή Μουρτζοϋκου - Παναγακο- 
ποίιλου, συνταγείσης της σχετικής με αριθμό 3450/ 
17.3.93 πράξης αυτής. Με το ποσό αυτό εξοφλείται η 
αποζημίωση που καθορίστηκε από το Μονομελές Πρωτο¬ 
δικείο θεσ/νίκης με το αριθμό 54/1992 απόφασή του, 
για: α. προσκυρωθέν στη ιδιοκτησία τους 1 τμήμα εκτά- 


σεως 1,70 τμ. με στοιχεία 7-8-9-7 και β. αποζημίωση 
λόγω ρυμοτομίας, τμήματος εκτάσεως 57,60 τμ. με τα 
στοχεία 7-9-21 -22-23-24-7 όπως αυτά αναφέρονται στη 
με αριθμό 4430/81 πράξη τακτοποίησης και Αναλογισμού 
αποζημιώσεως της Δ/σης Πολεοδομίας Θεσσαλονίκης 
που κυρώθηκε νόμιμα από το Νομάρχη Θεσσαλονίκης, με 
την με αριθμό 21964/1981 απόφαση που φέρονται με αι- 
καζόμενους δικαιούχους τους: 

1. Φανούριο Ιωάννου και 2. Κων/νο Παντελιάδη. 

Η αποζημίωση αυτή είναι αποδοτέα στους κατά το νόμο 
αναγνωρισθησόμενους δικαιούχους αυτής. 

Η ανακοίνωση αυτή να δημοσιευθεί στην Εφημερίδα 
της Κυβερνήσεως. 

20 Ιουλίου 1993 

Η Πληρεξούσιος Δικηγόρος 
ΕΦΗ ΜΑΥΡΙΔΟΥ - ΤΣΙΡΙΓΩΤΗ 

(Αριθ.διπλ. Δημ. Ταμείου 6369097/20.7.93) 


ΑΠΟ ΤΟ ΕΘΙΜΙΚΟ ΤΥΠΟΓΡΑΦΕΙΟ 


